**Ministru kabineta noteikumu projekta**

**„Grozījumi Ministru kabineta 2007. gada 20. novembra noteikumos Nr. 779 „Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta „Grozījumi Ministru kabineta 2007. gada 20. novembra noteikumos Nr. 779 „Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem”” (turpmāk – projekts) mērķis ir aktualizēt tiesisko regulējumu, nodrošinot Ministru kabineta 2007. gada 20. novembra noteikumu Nr. 779 „Kārtība, kādā rezerves karavīrus un rezervistus reģistrē un uzskaita, rezerves karavīrus iesauc aktīvajā dienestā, kā arī pieprasa un izsniedz informāciju par rezerves karavīriem un rezervistiem”” (turpmāk – MK noteikumi Nr. 779) atbilstību Oficiālās elektroniskās adreses likuma prasībām. Kā arī mērķis MK noteikumus Nr.779 papildināt ar jaunu V nodaļu, tajā integrējot Ministru kabineta noteikumos Nr. 721 “Rezerves karavīru un rezervistu iesaukšanas kārtība aktīvajā dienestā mobilizācijas gadījumā” (turpmāk arī – MK noteikumi Nr. 721) esošo regulējumu.  Ar projektā spēkā stāšanos spēku zaudē MK noteikumi Nr.721.  Projekts tiks virzīts pieņemšanai, kad stāsies spēkā grozījumi Oficiālās elektroniskās adreses likumā, kas Saeimā tiek skatīti steidzamības kārtībā (likumprojekts Nr: 1169/Lp12). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | - Ministru kabineta 2014. gada 3. marta rīkojums Nr. 90 „Par Oficiālās elektroniskās adreses koncepciju”;  - 2015. gada 19. februārī un 2017.gada 16.novembrī pieņemtie grozījumi Militārā dienesta likumā;  - Valsts prezidenta 2012. gada 12. decembra rīkojumu Nr. 7 “Par priekšlikumu izstrādi likumu grozījumu skaita un apjoma samazināšanai" un informatīvo ziņojumu "Priekšlikumi ārējo normatīvo aktu grozījumu skaita samazināšanai". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā apkopoti vairāki aktuāli grozījumi MK noteikumos Nr. 779, proti:  1. MK noteikumu Nr. 779 4. punkts pašreizējā redakcijā noteic, ka militārā dienesta uzskaitei pakļauto personu reģistrā iekļauj šādas ziņas:  1) ziņas par rezerves karavīriem – no profesionālā dienesta atvaļinātajiem karavīriem (līdz 2002. gada 30. jūnijam aktīvā dienesta un ierindas dienesta karavīriem), kuri ir derīgi militārajam dienestam, kā arī par zemessargiem, kuriem beidzies līgums par dienestu Zemessardzē, bet kuri nav sasnieguši maksimālo vecumu dienestam Nacionālo bruņoto spēku (turpmāk – NBS) rezervē;  2) ziņas par rezervistiem - Latvijas pilsoņiem vīriešiem, kuri sasnieguši 18 gadu vecumu, kuriem nav noteikta invaliditāte un par kuriem nav pieņemts lēmums noņemt no uzskaites veselības stāvokļa dēļ;  3) ziņas par Latvijas pilsonēm sievietēm, kuras apguvušas speciālās militārās apmācības kursu vai apmācību Zemessardzē un ieskaitītas rezervistos vai ar lēmumu atzītas par rezervistēm.  Savukārt šo noteikumu 5.¹ – 5.² punkts atsevišķi regulē Latvijas pilsoņu sieviešu ieskaitīšanu rezervē.  Ar 2017. gada 16. novembra grozījumiem Militārā dienesta likuma 63. pantā (stājās spēkā 2017. gada 13. decembrī) tika mainīts rezerves karavīros un rezervistos ieskaitāmo personu loks. Atbilstoši 63. panta panta otrajai daļai rezerves karavīros ieskaita:  1) karavīrus, kuri atvaļināti no profesionālā dienesta (līdz šā likuma spēkā stāšanās brīdim — aktīvā dienesta un ierindas dienesta), ja viņi sekmīgi apguvuši kareivja pamatapmācības kursu individuālās apmācības līmenī un nav noņemti no militārā dienesta uzskaites;  2) zemessargus pēc līguma par dienestu Zemessardzē izbeigšanas, ja viņi sekmīgi apguvuši zemessarga pamatapmācības kursu individuālās apmācības līmenī un nav sasnieguši maksimālo vecumu dienestam NBS rezervē;  3) Latvijas pilsoņus, kuri brīvprātīgi pieteikušies dienestam Nacionālo bruņoto spēku rezervē un sekmīgi apguvuši noteiktu apmācības kursu, ja viņi nav sasnieguši maksimālo vecumu dienestam NBS rezervē;  4) jaunsargus, kuri sekmīgi nokārtojuši aizsardzības ministra apstiprinātā jaunsargu interešu izglītības programmas speciālā kursa vai valsts aizsardzības mācības noslēguma pārbaudījumus un devuši karavīra zvērestu.  Savukārt rezervistos atbilstoši šā panta trešajai daļai ieskaita:  1) Latvijas pilsoņus — vīriešus, kuri sasnieguši 18 gadu vecumu un ir derīgi militārajam dienestam;  2) Latvijas pilsones — sievietes, kuras sasniegušas 18 gadu vecumu, ir derīgas militārajam dienestam un izsaka šādu vēlmi.  Ņemot vērā grozījumus Militārā dienesta likuma 63.pantā, nepieciešams izteikt jaunā redakcijā MK noteikumu Nr.779 4.punktu, precizējot militārā dienesta uzskaitei pakļauto personu reģistrā iekļaujamās ziņas, kā arī svītrot aktualitāti zaudējošo 5.¹ – 5.² punktu.  2. Saskaņā ar Militārā dienesta likuma 64. panta otro daļu NBS rezerves uzskaites struktūrvienības likumā noteikto funkciju izpildei ir tiesīgas pieprasīt un saņemt bez maksas no Iedzīvotāju reģistra, valsts pārvaldes iestādēm, pašvaldībām, veselības aprūpes iestādēm un citām juridiskajām personām nepieciešamo informāciju par militārā dienesta uzskaitei pakļauto personu. Informācijas pieprasīšanas un izsniegšanas kārtību reglamentē Ministru kabineta noteikumi.  Pacientu tiesību likuma 10. panta piektās daļas 9. punkts paredz, ka pēc rakstveida pieprasījuma un ārstniecības iestādes vadītāja rakstveida atļaujas saņemšanas informāciju par pacientu ne vēlāk kā piecu darbdienu laikā pēc pieprasījuma saņemšanas sniedz šādām personām un institūcijām Nacionālo bruņoto spēku rezerves uzskaites struktūrvienībām — rezerves karavīru un rezervistu veselības stāvokļa izvērtēšanai.  Ministru kabineta 2008. gada 15. septembra noteikumu Nr. 746 „Ar noteiktām slimībām slimojošu pacientu reģistra izveides, papildināšanas un uzturēšanas kārtība” 3. punkts noteic, ka reģistra pārzinis un turētājs ir Slimību profilakses un kontroles centrs (turpmāk – centrs). Centrs nodrošina reģistra darbību, kā arī ar personas datu operatoriem slēdz līgumus par personas datu apstrādi un aizsardzību.  Lai NBS rezerves uzskaites struktūrvienība varētu pilnvērtīgi izvērtēt rezerves karavīru un rezervistu veselības stāvokli, MK noteikumu Nr.779 6.2. apakšpunktā un 13. punktā nepieciešamas paredzēt tās tiesības iegūt informāciju no Slimības profilakses un kontroles centra valsts informatīvās sistēmas.  3. Atbilstoši MK noteikumu Nr. 779 9. punktam mobilizācijas norīkojumā norāda rezerves karavīra personas datus, vienību un amatu, kādā rezerves karavīrs ieskaitīts dienestam rezervē un pildīs aktīvo dienestu mobilizācijas gadījumā.  Ņemot vērā, ka vienību štatu saraksti var tikt grozīti, kā arī praksē var rasties situācijas, kad rezerves karavīrs neatbilst amatam izvirzītajam prasībām, nepieciešams svītrot šajā pantā ietverto norādi uz rezerves karavīra amata norādīšanu mobilizācijas norīkojumā.  4. MK noteikumu Nr. 779 10. punkts paredz rezerves karavīru un rezervistu pienākumu informēt rezerves uzskaites struktūrvienību par plānoto izbraukšanu no valsts uz laiku, ilgāku par sešiem mēnešiem,- mēnesi pirms došanās uz ārvalstīm (ja objektīvu apstākļu dēļ tas ir iespējams). Savukārt šo noteikumu 11. punkts regulē 10. punktā minētās informācijas iesniegšanas formu (var iesniegt personīgi, ierodoties rezerves uzskaites struktūrvienībā, vai nosūtīt pa pastu vai faksu).  Ar 2015. gada 19. februāra grozījumiem Militārā dienesta likumā tika izslēgta tā 65. panta pirmā daļa, kas noteica, ka rezerves karavīram un rezervistam ir pienākums paziņot Nacionālo bruņoto spēku (turpmāk arī – NBS) rezerves uzskaites struktūrvienībai par izbraukšanu no Latvijas uz laiku, kas ilgāks par sešiem mēnešiem.  Tāpat 2018. gada 14. janvārī stājušies spēkā 2017. gada 14. decembra grozījumi Iedzīvotāju reģistra likumā, kuri cita starpā paredz:  1) ka ziņas personas varēs sniegt uzreiz Pilsonības un migrācijas lietu pārvaldei, nevis tikai ar Latvijas konsulārās vai diplomātiskās pārstāvniecības starpniecību;  2) izslēgt 6 mēnešu termiņu, līdz ar to turpmāk persona par visām izmaiņām, tai skaitā dzīvesvietas adresi ārvalstī, informēs Pilsonības un migrācijas lietu pārvaldi 30 dienu laikā no Iedzīvotāju reģistra iekļauto ziņu maiņas vai pēc tam, kas attiecīgas ziņas viņai ir kļuvušas zināmas.  NBS rezerves uzskaites struktūrvienībai ir pieeja Iedzīvotāju reģistra datu bāzei, kurā var redzēt aktuālos datus par rezerves uzskaitē esošajām personām. Tādēļ divu institūciju informēšana par vienu un to pašu faktu nav nepieciešama.  Ievērojot norādīto, MK noteikumu Nr.779 10. un 11. punkts vairs nav aktuāls, tādēļ svītrojams.  5. Atbilstoši MK noteikumu Nr.779 19. punktam plānu rezerves karavīru iesaukšanai uz mācībām izstrādā pieciem gadiem. Plānu pirmajam gadam izstrādā detalizēti, bet nākamajiem četriem gadiem - aptuveni. Plānu izstrādā Nacionālo bruņoto spēku komandieris un apstiprina aizsardzības ministrs  Savukārt šo noteikumu 20. punkts paredz, ka iesaucot rezerves karavīrus aktīvajā militārajā dienestā uz plānotajām kārtējām vai pārbaudes militārajām mācībām, katru reizi izdod aizsardzības ministra pavēli. Pavēlē norāda mācību norises laiku un vietu, kā arī iesaucamo rezerves karavīru sarakstu (norādot vārdu, uzvārdu un personas kodu, iesaukšanas laiku un laiku, kad rezerves karavīri atvaļināti no aktīvā dienesta) atbilstoši Militārā dienesta likuma 66. pantam sagatavo rezerves uzskaites struktūrvienības un iesniedz Nacionālo bruņoto spēku komandierim apstiprināšanai.  Ar 2017. gada 16. novembra grozījumiem Militārā dienesta likuma 66. panta pirmajā daļā tika noteikts, ka rezerves karavīru var iesaukt uz kārtējām vai pārbaudes militārajām mācībām Nacionālo bruņoto spēku vienībās. Militāro mācību laiku, vietu un dalībnieku skaitu nosaka Nacionālo bruņoto spēku komandieris.  Lai nodrošinātu MK noteikumu Nr.779 19. un 20. punkta atbilstību Militārā dienesta likuma 66.panta pirmajai daļai un mazinātu administratīvo slogu, šajos punktos ir paredzēts, ka NBS komandieris apstiprina plānu rezerves karavīru iesaukšanai uz mācībām , kā arī ar pavēli nosaka militāro mācību laiku, vietu un iesaucamo rezerves karavīru skaitu un sarakstu.  6. Atbilstoši MK noteikumu Nr.779 21. punktam par iesaukšanu uz kārtējām vai pārbaudes militārajām mācībām rezerves karavīrus informē vismaz sešus mēnešus pirms plānotajām mācībām, nosūtot pavēsti pa pastu ierakstītā vēstulē vai izsniedzot iesaucamajai personai pret parakstu.  2018. gada 1. martā stājās spēkā Oficiālās elektroniskās adreses likums, kurš saziņas nodrošināšanai starp iestādi un privātpersonu paredz oficiālās elektroniskā adreses izmantošanu, kā arī dokumentu izstrādāšanā un noformēšanā ir iespēja pasta adreses vietā norādīt oficiālo elektronisko adresi. Oficiālās elektroniskās likuma izstrādes laikā Aizsardzības ministrija norādīja, ka rezerves uzskaites un mobilizācijas sistēmas saziņas uzlabošanas nolūkā, oficiālās elektroniskās adreses izveide un lietošana dokumentu saņemšanai un nosūtīšanai būtu nosakāma obligāti arī attiecībā uz rezerves karavīriem. Šī iemesla dēļ Oficiālās elektroniskās adreses likuma 5. panta pirmā daļa tika papildināta ar trešo punktu, nosakot, ka oficiālās elektroniskās adreses izmantošana saziņā un dokumentu nosūtīšanā un saņemšanā rezerves karavīram ir obligāta. Tādējādi rezerves uzskaites un mobilizācijas sistēmas saziņas uzlabošanas nolūkā ir paredzēta oficiālās elektroniskās adreses izveide un lietošana dokumentu saņemšanai un nosūtīšanai.  Ievērojot norādīto, noteikumu Nr. 779 21. punktā tiek paredzēts, ka par iesaukšanu uz kārtējām vai pārbaudes militārajām mācībām rezerves karavīrus informē vismaz sešus mēnešus pirms plānotajām mācībām, nosūtot pavēsti elektroniski uz oficiālo elektronisko adresi. Vienlaikus, ņemot vērā, ka praksē ir iespējamas situācijas, kad oficiālā elektroniskā pasta izmantošana objektīvu iemeslu (piemēram, sakaru traucējumu) dēļ nebūs iespējama, šajā punktā ir saglabāta iespēja pavēsti nosūtīt pa pastu ierakstītā sūtījumā vai izsniegt to iesaucamajai personai personīgi pret parakstu.  Papildus šajā punktā tiek paredzēts īsāks pavēstes nosūtīšanas termiņš gadījumos, kad rezerves karavīrs atbilstoši Militārā dienesta likuma 66. panta piektajai prim daļai kārtējo militāro mācību starplaikos brīvprātīgi pieteicies dalībai pārbaudes mācībām. Šādos gadījumos pavēste būs jānosūta ne vēlāk kā vienu mēnesi pirms plānotajām mācībām.”  7. MK noteikumu Nr. 779 26.1. apakšpunkts paredz, ka aktīvajā dienestā iesaucamais rezerves karavīrs ierodas uz kārtējām vai pārbaudes militārajām mācībām pavēstē norādītajā vietā, ņemot līdzi iesaukšanas pavēsti. Atbilstoši projektā paredzētajiem grozījumiem pavēste tiks sūtīta uz rezerves karavīru oficiālo elektronisko adresi. Tas nozīmē, ka rezerves karavīram šī pavēste būs jāizdrukā. Lai rezerves karavīram nerādītu papildu administratīvo slogu, noteikumu projekts svītrot 26.1. apakšpunktu.  8. MK noteikumu Nr. 779 26.2. apakšpunkts paredz, ka aktīvajā dienestā iesaucamais rezerves karavīrs ierodas uz kārtējām vai pārbaudes militārajām mācībām pavēstē norādītajā vietā, ņemot līdzi pasi. Saskaņā ar Personas apliecinošu dokumentu likumu personas rīcībā var nebūt pase, bet tikai personas apliecība. Lai nodrošinātu vienotu terminoloģijas lietošanu normatīvajos aktos un neierobežotu rezerves karavīru tiesības, noteikumu projekts paredz, ka rezerves karavīram, ierodoties uz mācībām, jāņem līdzi personu apliecinošs dokuments.  9. Lai novērstu tiesiskā regulējuma, kas skar ar rezerves karavīru un rezervistu iesaukšanu aktīvajā dienestā saistītos jautājumus, sadrumstalotību, noteikumi tiek papildināti ar V nodaļu “Kārtība, kādā rezerves karavīrus un rezervistus iesauc aktīvajā dienestā mobilizācijas gadījumā”, kurā tiek integrēts MK noteikumos Nr. 721 un Valsts sekretāru sanāksmē 2017. gada 26. oktobrī izsludinātajā Ministru kabineta noteikumu projektā “Grozījumi Ministru kabineta 2007. gada 30. oktobra noteikumos Nr. 721 “Rezerves karavīru un rezervistu iesaukšanas kārtība aktīvajā dienestā mobilizācijas gadījumā”” (VSS-1135) paredzētais tiesiskais regulējums, to precizējot un aktualizējot.  Salīdzinājumā ar MK noteikumos Nr. 721 paredzēto tiesisko regulējumu, MK noteikumu Nr. 779 V nodaļā tiek atrunāta rezerves karavīru un rezervistu informēšana par iesaukšanu aktīvajā dienestā, izmantojot oficiālo elektronisko adresi, kā arī, radio, televīziju un citus plašsaziņas līdzekļus (ņemot vērā Mobilizācijas likuma 8. panta otrajā daļā noteikto). Papildus tika aktualizēta mobilizācijas pavēstes veidlapa, proti:  - tikta izslēgta atzīme par pavēstes saņemšanu;  - tika precizēta pavēstes 2. lpp. norādāmā informācija, ņemot vērā aktuālo Krimināllikuma 282.¹ panta otrās daļas redakciju.  Sakarā ar to, ka noteikumi turpmāk regulēs rezerves karavīru iesaukšanu aktīvajā dienestā mobilizācijas gadījumā, nepieciešams: 1) izteikt jaunā redakcijā MK noteikumu Nr. 779 nosaukumu, norādi, uz kāda likuma pamata šie noteikumi izdoti, 1.2. un 1.3. apakšpunktu, kā arī IV nodaļas nosaukumu; 2) svītrot 2. punktu, kas paredz, ka noteikumi netiek piemēroti, ja rezerves karavīrus un rezervistus iesauc mobilizācijas gadījumā, kā arī 31. punktu, kurā norādīts, ka rezervistus iesauc aktīvajā dienestā tikai mobilizācijas gadījumā.  10. Oficiālās elektroniskās adreses likuma 5. panta pirmās daļas 3. punkts un pārejas noteikumu 1. punkts (pašreizējā redakcijā) paredz, ka rezerves karavīriem oficiālās elektroniskās adreses lietošana ir obligāta no 2018. gada 1. jūnija. Saeima 2018. gada 12. aprīlī galīgajā lasījumā pieņēma likumprojektu “Grozījumi Oficiālās elektroniskās adreses likumā”, kas paredz, ka rezerves karavīram šā likuma 5. panta pirmo daļu piemēro no 2019. gada 1. februāra. Attiecīgi regulējumam par oficiālās elektroniskās adreses lietošanu saziņā un dokumentu nosūtīšanā noteikts spēkā stāšanās termiņš – 2019. gada 1. februāris. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē tika iesaistīti NBS. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības ministrs, NBS personāls, rezerves karavīri, rezervisti. |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzētā pavēstes elektroniskā sūtīšana samazina administratīvo slogu Nacionālajiem bruņotajiem spēkiem, kā arī rezerves karavīriem un rezervistiem, kuriem turpmāk nebūs pienākuma informēt rezerves uzskaites struktūrvienību par plānoto izbraukšanu no valsts. Tāpat, lai rezerves karavīriem neradītu papildu administratīvo slogu, projektā tiek paredzēts, ka rezerves karavīram, ierodoties uz kārtējām vai pārbaudes militārajām mācībām, turpmāk nebūs jāņem līdzi iesaukšanas pavēste.  Vienlaikus, lai nodrošinātu MK noteikumu Nr. 779 19. un 20. punkta atbilstību Militārā dienesta likuma 66. panta pirmajai daļai un samazinātu administratīvo slogu, šajos punktos ir paredzēts, ka NBS komandieris apstiprina plānu rezerves karavīru iesaukšanai uz mācībām, kā arī ar pavēli nosaka militāro mācību laiku, vietu un iesaucamo rezerves karavīru skaitu un sarakstu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ministru kabineta 2007. gada 30. oktobra noteikumi Nr. 721 “Rezerves karavīru un rezervistu iesaukšanas kārtība aktīvajā dienestā mobilizācijas gadījumā””. |
| 2. | Atbildīgā institūcija | Nav. |
| 3. | Cita informācija | Ar projekta spēkā stāšanos zaudē spēku Ministru kabineta 2007. gada 30. oktobra noteikumi Nr. 721 “Rezerves karavīru un rezervistu iesaukšanas kārtība aktīvajā dienestā mobilizācijas gadījumā””. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai rezerves karavīrus iepazīstinātu ar izmaiņām normatīvajos aktos, 2017. gada rezerves karavīru mācībās tika rīkotas informatīva rakstura prezentācijas par oficiālā elektroniskā pasta izmantošanu. Papildus tiek plānotas arī citas informatīvās kampaņas gan aizsardzības resora ietvaros, gan valstī kopumā (piemēram, informācijas izplatīšana ar plašsaziņas līdzekļu starpniecību). |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, NBS. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Aizsardzības ministrs R. Bergmanis

Vīza: Valsts sekretārs J. Garisons

16.04.2018. 10:00

2 539

I.Šamarina

tālr.: 67335148, fakss: 67212307

e-pasta adrese: Irina.Samarina@mod.gov.lv

D.Pinne,

tālr.: 67335027, fakss: 67212307

e-pasta adrese: [Dana.Pinne@mod.gov.lv](mailto:Dana.Pinne@mod.gov.lv)

S.Lepere,

tālr.: 67335243, fakss: 67212307

e-pasta adrese: Santa.Lepere@mod.gov.lv